# אלקטרז

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
תמונה של האי והכלא עליו בשנת 2005

כלא אלקטרז (Alcatraz) המכונה גם הסלע, היה בית סוהר אמריקאי לעבריינים מסוכנים ביותר על אי במפרץ סן פרנסיסקו שבקליפורניה, האי זכה להיכלל בספר השיאים של גינס בתור "הכלא השמור ביותר בעולם". בשנת 1963 נסגר הכלא בשל עלויות אחזקה גבוהות.

## [עריכה] היסטוריה

האי אלקטרז החל את דרכו כבסיס וכלא של צבא ארצות הברית בין השנים 1850 - 1933, זאת בשל מיקומו האסטרטגי בכניסה למפרץ סן פרנסיסקו המאפשר שליטה על התנועה הימית הנכנסת לאזור. עם השנים היווה האי מעמסה כלכלית על צבא ארצות הברית ובשל כך הועבר הכלא בשנת 1934 לידי הממשל הפדרלי, שהחליט להמיר אותו לכלא פדרלי אזרחי. בשנת 1963 הוחלט על סגירת הכלא בשל עלויות האחזקה הגבוהות שיצר בידודו של האי מן היבשה. הוחלט כי יהיה יעיל יותר לבנות מבנה כלא חדש, יעיל ונוח יותר, מאשר להמשיך להחזיק במבנה הנוכחי.

תמונה של האי מהאוויר. ניתן לראות את מבנה הכלא, את ביתני השמירה ואת מגורי העובדים ובני משפחותיהם

ב-29 שנות תפקודו, החזיק הכלא אסירים רבים. מהמפורסמים שבהם: אל קפונה, רוברט פרנקלין סטראוד "איש הציפורים" ואלווין קפריס, שהיה האסיר ששהה בכלא זמן רב מכל אחד אחר. היות ולא הייתה כל גישה לאי, בכדי למנוע כל נסיון בריחה של האסירים, סמוך לכלא שהו וגרו גם הסוהרים ובני משפחותיהם.

לאחר סגירתו של הכלא נוצרה מחלוקת באשר לגורלו העתידי של האי והועלו הצעות רבות שעיקרן היה הפיכת האי לאתר תיירות וקזינו. בזמן שחלף עד לקבלת ההחלטה על עתידו של האי ניצלה קבוצת אינדיאנים משבטים שונים את המצב, בשנת 1969 השתלטה הקבוצה על האי כשהיא מנצלת חוק שיצא באותה תקופה ובו נאמר כי שטחים שהמדינה לא משתמשת בהם עוד יכולים לעבור לידי הילידים. הקבוצה החזיקה באי כשנתיים (עד שנת 1971) והשתמשה בו ככלי תעמולה במאבקם של האינדיאנים לקבל את אדמתם בחזרה.

לאחר שנתיים החלה להתרופף אחיזת האינדיאנים; רבים החלו לעזוב את האי, ושריפה שהתרחשה במקום זירזה את העזיבה. לבסוף השתלטו השלטונות בחזרה על האי וגרשו את מעט התושבים שנשארו בו. כיום משמש הכלא כאתר תיירות ומבקרים רבים עורכים בו סיורים מודרכים.

סיפורו של הכלא ונסיונות הבריחה הנועזים ממנו היוו השראה לספרים וסרטי קולנוע, המפורסם שבהם הוא הפריצה לאלקטרז בכיכובו של שון קונרי.

## [עריכה] נסיונות בריחה

דוגמה לתא בכלא

בכל 29 שנות פעילותו של הכלא, לא נרשמה אף בריחה מוצלחת. בריחה מהכלא הייתה כמעט ובלתי אפשרית בגלל השמירה הקפדנית עד מאוד, המים הקרים המקיפים את האי שעליו שוכן הכלא, המרחק בין האי לחוף - כשני קילומטרים וחוסר באמצעים שיכלו לסייע לבריחה אצל האסירים. כל נסיונות הבריחה מהכלא הסתיימו בתפיסה, במוות על ידי ירי או בטביעה של הנמלטים במפרץ סן פרנסיסקו.

במשך השנים, שלושים ושישה אסירים ניסו להמלט מהכלא; שבעה נורו ונהרגו, שניים טבעו, לא ידוע מה עלה בגורלם של חמישה, אולם כמעט לבטח נהרגו, והשאר נלכדו מחדש והוחזרו אל הכלא. שלושה אסירים נעלמו מתאיהם ב-11 ביוני, 1962. שלושה אלה הם מהאסירים היחידים שאכן נעלמו מאלקטרז ולא התקבל שום מידע על מיקומם. מירב הסיכויים שהם מצאו את מותם בטביעה או מחוסר מזון, אך רשמית הם הוגדרו בכלא כ'נעדרים' עד סגירתו.

הכלא כפי שהוא נראה מסן פרנסיסקו

לאחר הבריחה, כוחות מיוחדים וה-FBI איתרו במפרץ שליד האי והכלא רפסודה מאולתרת העשויה ממעילי גשם מנופחים ועצים. במשך השנים, לא התקבל אף דיווח של עדי ראיה כי ראו את השלושה.

בשנת 2003, נעשה נסיון לשחזור אפשרות של בריחה מהכלא במסגרת תוכנית טלוויזיה. במספר מצבים, ניסו 'אסירים' לברוח מהכלא על ידי סירות מאולתרות, ברפסודות או בשחייה, מבלי שה"כוחות המיוחדים" יתפסו אותם. התברר כי ניתן לברוח מהכלא, אך הסיכויים קלושים ביותר. עם זאת, השחזור אינו מדויק ואינו דומה לנסיונות בריחה אמיתיים, בגלל התנאים השונים בתכלית.

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: אלקטרז

- האתר הרשמי של הכלא

מקור: http://he.wikipedia.org../../../%D7%90/%D7%9C/%D7%A7/%D7%90%D7%9C%D7%A7%D7%98%D7%A8%D7%96.html

קטגוריות: ארצות הברית: מבנים | בתי סוהר | איים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Bosanski
- Česky
- Deutsch
- Ελληνικά
- Español
- Euskara
- Suomi
- Français
- Bahasa Indonesia
- Íslenska
- Italiano
- 日本語
- Nederlands
- Norsk (bokmål)
- Polski
- Português
- Română
- Русский
- Slovenčina
- Svenska